Diari Oficial de la Generalitat Valenciana


Sumari del DOGV 8730, del 31-01-2020 (2020/787)

Extracte de la Resolució de 16 de genero de 2020, del rector, per la qual es convoca el XVII Concurs Càtedra Blanca de València «Il·luminant amb Formigó».
----------------------------------------------------------------------------------------------------------------------------------------------------------

### Dades del document

Número de DOGV
:   8730

Data del DOGV
:   31-01-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/787


Data del document
:   30-12-2019

Organisme emissor
:   Universitat Politècnica de València

Tipus de document
:   Extracte

Descriptors 

:   * distinció honorífica

Extracte de la Resolució de 16 de genero de 2020, del rector, per la qual es convoca el XVII Concurs Càtedra Blanca de València «Il·luminant amb Formigó». [2020/787]  
BDNS (identif.): 493812.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet dels quals pot consultar-se en la Base de Dades Nacionals de Subvencions   
http://www.pap.minhap.gob.es/bdnstrans  
  
Primer. Beneficiaris  
Podran participar, tots els alumnes de la Universitat Politècnica de València, matriculats en alguna assignatura de les diferents titulacions de la UPV.  
  
Segon. Objecte  
L'objecte de la present edició és dissenyar una peça en formigó blanc o acolorit concebuda com a LLUMINÀRIA; un objecte de disseny que es definisca sota una geometria pensada com un contenidor de llum i, al mateix temps, siga creador d'ombres.  
En aquesta edició es proposa la reflexió sobre el disseny d'una LLUMINÀRIA, a través de l'ús del formigó. La seua plasticitat i versatilitat ens permet, en aquesta ocasió, revisar els conceptes de llum i ombra, ple i buit, textura i temperatura, atmosfera i espai.  
Es tracta d'un projecte el disseny del qual ha seduït a grans arquitectes, ja que la concepció d'una peça d'aquestes característiques va més enllà d'una mera il·luminació quantitativa. Ja en 1920, Le Corbusier va al·ludir a la llum com a part imprescindible en la definició de l'arquitectura: «L'arquitectura és el joc savi, correcte i magnífic dels volums sota la llum.» Les diferents possibilitats d'il·luminació influeixen en la percepció de l'espai i la matèria i per tant en la transmissió d'emocions dels individus dins de l'arquitectura.  
La peça o peces a dissenyar seran úniques, originals, i haurà de ser-ne possible la prefabricació en sèrie mitjançant formigó blanc o acolorit. No obstant això es pot explorar la incorporació d'un segon material en xicoteta proporció, que qualifique el formigó.  
Així mateix, el disseny haurà de tenir en compte la condició de poder ser alçat, sustentat, i transportat per una persona, emprant una o dues mans. Així, el pes i la geometria-volumetria haurà de tenir-se en compte en la concepció i materialització de la proposta.  
  
Tercer. Bases reguladores  
Accessibles en el Diari Oficial de la Generalitat Valenciana i en la pàgina web de la Càtedra Blanca València https://www.upv.es/catedrablanca/2concursos/concursos.htm  
  
Quart. Quantia  
S'estableixen tres premis dotats amb:  
- Un primer premi de 1.800 euros.  
- Un segon premi de 900 euros.  
- Un tercer premi de 500 euros.  
La comissió de selecció es reserva el dret a poder realitzar un reajustament en el repartiment dels premis econòmics establits, per exemple en cas d'haver d'atorgar premis exaequo o esments especials, comprometent-se sempre a mantenir i a lliurar la totalitat de la suma de la convocatòria: 3.200 euros.  
La dotació econòmica dels premis estarà subjecta a la corresponent retenció que estableix la normativa vigent.  
  
Cinqué. Termini de presentació de sol·licituds  
El termini de presentació dels treballs comença a partir de l'endemà de la publicació de l'extracte d'aquesta resolució en el Diari Oficial de la Generalitat Valenciana i finalitza després de vint dies hàbils des de la publicació en el DOGV.  
Si la sol·licitud no reuneix els requisits establits en la norma de la convocatòria, l'òrgan competent requerirà a l'interessat perquè l'esmene en el termini màxim i improrrogable de 10 dies, indicant-li que si no ho fera se'l tindrà per desistit de la seua sol·licitud. La presentació dels treballs suposa l'acceptació de les bases, així com les obligacions pròpies derivades del marc legal en matèria d'ajudes i subvencions.  
  
  
València, 16 de gener de 2020.- El rector de la Universitat Politècnica de València: Francisco José Mora Mas.